Una canalera    ye un component d'un sistema de descarga d'augua pa un edificio. Cal privar que l'augua gotée u fluya d'os tellatos de traza incontrolada por quantas razons: pa privar que danye as paretz, empape a las personas que se troben debaixo u ingresen a l'edificio, y pa endrezar l'augua a un puesto d'eliminación adequau an no danye os alazetz de l'edificio. En o caso d'un tellato plano, a eliminación d'augua ye esencial pa privar a dentrada d'augua y privar l'acumulación de peso excesivo.